霍隆武_(鈕祜祿氏)

霍隆武  ， 鈕祜祿氏 ， 滿洲鑲紅旗人 ， 福州駐防 。 由前鋒中武舉 。 道光五年 ， 委署前鋒校 。 道光十年 ， 升正黃旗驍騎校 。 道光十六年 ， 遷正紅旗防禦 。 道光十七年 ， 升正白旗二佐領 。 道光二十年 ， 升鑲白旗協領 。 道光二十三年至二十四年 ， 疊奉檄赴廈門督辦夷稅事務 。 道光二十五年 ， 以辦理稅務認真賞戴藍翎 。 道光二十六年 ， 俸滿引見得旨交軍機處記名 。 道光二十七年 ， 調福州水師旗營協領 。 咸豐元年 ， 擢江寧副都統 。 咸豐二年 ， 署江寧將軍 。 咸豐三年 ， 太平軍圍攻江寧 ， 霍隆武偕祥厚等固守十餘晝夜 。 二月 ， 外城陷 ， 仍與祥厚力守內城 。 策馬督戰時 ， 受傷墮馬 ， 力竭陣亡 。 贈都統 ， 予騎都尉兼雲騎尉世職 ， 諡果毅 。